
1. pielikums
atklāta konkursa, identifikācijas
[bookmark: _Hlk160544538]Nr. CAIP 2024/140, nolikumam

TEHNISKĀ SPECIFIKĀCIJA / TEHNISKAIS PIEDĀVĀJUMS
Atklātam konkursam
“Spēļu un rekreācijas laukumu, 
to ierīču un aprīkojuma renovācijas un atjaunošanas darbi”
Iepirkuma identifikācijas Nr. CAIP 2024/140

1. [bookmark: _Hlk83977880]Pakalpojuma mērķis un sasniedzamais rezultāts – nodrošināt spēļu un rekreācijas laukumu, to ierīču un aprīkojuma lietošanas mērķim atbilstošu un drošu funkcionēšanu, kā arī nodrošināt to atbilstību spēkā esošo drošuma standartu LVS EN 1176 “Spēļu laukumu aprīkojums un pārklājums”, LVS EN 1177 “Triecienus slāpējošā spēļu laukumu virsmas. Kritiskā krišanas augstuma noteikšana” (vai ekvivalentam standartam) prasībām un saskaņā ar 07.01.2020. Ministru kabineta noteikumiem Nr.18 “Spēļu un rekreācijas laukumu drošības noteikumi” (turpmāk – Noteikumi), nodrošinot drošu un lietotāju veselībai nekaitīgu lietošanu visā to ekspluatācijas laikā.
2. Pakalpojums tiek sniegts Rīgas valstspilsētas pašvaldības īpašumā esošajiem spēļu un rekreācijas elementiem, spēļu un rekreācijas laukumos.
3. Uz doto brīdi, Pakalpojuma ietvaros aplūkojamie spēļu un rekreācijas laukumi, ierīces un aprīkojums ir no tādiem ierīču ražotājiem kā – Lappset, KSIL, HAGS, JMP, Kenguru Pro, Kompan u.c.
4. [bookmark: _Hlk181188748]Pakalpojuma sniegšanas vietas atrodas publiski pieejamās teritorijās, kas ir pieejamas apskatei jebkurā diennakts laikā. Pretendents ar Pakalpojumu sniegšanas vietām var iepazīties patstāvīgi, saskaņā ar atklāta konkursa Nr. CAIP 2024/140 nolikuma 1.1.pielikumu “Pakalpojuma sniegšanas vietas – spēļu un rekreācijas laukumu atrašanās adreses” (turpmāk – 1.1. pielikums) sarakstā norādītajām adresēm. Nepieciešamības vai neskaidrību gadījumā, vai arī ja nav nosakāma precīza Spēļu un rekreācijas laukuma atrašanās vieta vai Spēļu un rekreācijas laukuma robežas, Pretendents precizē nepieciešamo informāciju Pārvaldē.
5. [bookmark: _Hlk83906362]Nolikuma 1.1. pielikuma sarakstā minētās spēļu un rekreācijas laukumu adreses, kā arī katra individuālā spēļu un rekreācijas laukuma ekspluatācijas pārbaužu skaits gadā, Līguma ietvaros var mainīties līdz 50% (piecdesmit procentu) apjomā no kopējā reižu skaita gadā, saskaņā ar Pasūtītāja norādījumiem.
6. Uzskatāmības nolūkos, 1.1. pielikuma sarakstā pie spēļu un rekreācijas laukumu adresēm ir indikatīvi norādīti Pasūtītāja plānotie Pakalpojuma veidi attiecīgajos spēļu un rekreācijas laukumos.
7. [bookmark: _Hlk83805091]Pakalpojums “Spēļu un rekreācijas laukumu, to ierīču un aprīkojuma renovācijas un atjaunošanas darbi” ietver šādus Pakalpojuma veidus: bojāto spēļu un rekreācijas ierīču un aprīkojuma remontu un atjaunošanu (R), nolietojušos un bīstamo spēļu un rekreācijas ierīču, konstrukciju, vai to elementu demontāžu (D), esošo, standartiem neatbilstošo vai bīstamo spēļu un/vai sporta, vingrošanas ierīču aizvietošanu ar analogām un prasībām atbilstošām iekārtām (AP), spēļu un rekreācijas laukumu teritorijas labiekārtojuma aprīkojuma atjaunošana (LA), kā arī – spēļu un rekreācijas laukumu seguma renovācija un nožogojuma izbūve (S).  
8. [bookmark: _Hlk84426812]Veicot spēļu un rekreācijas laukumu ekspluatācijas pārbaudes saskaņā ar spēļu un rekreācijas laukumu drošības standartiem LVS EN 1176 “Spēļu laukumu aprīkojums un pārklājums”, LVS EN 1177 “Triecienus slāpējošā spēļu laukumu virsmas. Kritiskā krišanas augstuma noteikšana” (vai ekvivalentam standartam) un Noteikumu 17.5.2.punktu, ir arī jāizvērtē spēļu un rekreācijas laukuma vispārējais stāvoklis, kas ietver – visu spēļu un rekreācijas laukumā esošo ierīču un aprīkojuma darbības pārbaudes, pamatu un stabilitātes pārbaudes, jāizvērtē ierīču un aprīkojuma nolietojums, mehāniskie bojājumi, spēļu un rekreācijas laukuma sastāvā esošo pārējo labiekārtojuma elementu un teritorijas izvērtējums.
8.1. Ekspluatācijas pārbaudes ietver spēļu laukuma, ierīču un aprīkojuma, kā arī spēļu laukuma labiekārtojuma elementu un seguma vizuālo pārbaudi, lai nodrošinātu visa spēļu laukuma aprīkojuma atbilstību spēkā esošajiem standartiem un drošuma prasībām.
8.2. Ekspluatācijas pārbaudes ietvaros ir jāidentificē visi spēļu laukumā pastāvošie drošuma riski, kas ir nosakāmi vizuāli, kā – salūzušas vai iztrūkstošas detaļas, seguma bojājumi u.tml.
8.3. Ekspluatācijas pārbaudes, papildus vizuālajai pārbaudei, ietver arī tādus ikdienas uzturēšanas darbus, kā skrūvju un savienojumu pievilkšana, mehānismu ieeļļošana un citu nelielu bojājumu novēršana, kur nav nepieciešama jaunu detaļu vai savienojumu iegāde un nomaiņa.
9. Kopējais spēļu un rekreācijas laukumu ekspluatācijas pārbaužu skaits gadā norādīts ___. pielikumā.
10. [bookmark: _Hlk84418990][bookmark: _Hlk84420781]Nepieciešamības gadījumā Pretendentam ir jānodrošina iespēja pēc Pasūtītāja pieprasījuma ne vēlāk kā 1 (vienas) darba dienas laikā apsekot spēļu un rekreācijas laukumu ārpus tā plānotā regulārās apsekošanas grafika un novērst tur radušos tūlītēju apdraudējumu spēļu un rekreācijas laukuma lietotāju drošībai, saskaņojot ar Pasūtītāju veicamos darbus un termiņus minēto iekārtu bojājumu vai defektu galīgai novēršanai.
11. Gadījumā, ja Pretendents nevar novērst spēļu un rekreācijas laukumā radušos tūlītēju apdraudējumu spēļu un rekreācijas laukuma apmeklētājiem, Pretendents par to nekavējoties informē Pasūtītāju e-pastā vai mobilajā aplikācijā, piemēram, “WhatsApp” pievienojot fotofiksāciju, kā arī veic spēļu un rekreācijas laukuma norobežošanu, bīstamās spēļu un rekreācijas ierīces vai aprīkojuma demontāžu, vai arī jebkuru citu atbilstošu rīcību, kas nepieļautu spēļu un rekreācijas laukuma apmeklētājiem bīstamās spēļu un rekreācijas ierīces izmantošanu.
12. Pretendentam jānodrošina elektroniska uzskaites sistēma, kur pasūtītājs jebkurā laikā var apskatīt, laukumā esošos elementus, apsekotos laukumus, fiksētos defektus, plānotos remontdarbus un veiktos remonta darbus. Sistēmai jānodrošina vēstures saglabāšana, visiem veiktajiem darbiem, ieskaitot fotofiksācijas.
13. Pretendents 2 reizes gadā papildina smilšu kastes ar smiltīm, pirms tam veic smilšu kastu apkopi – atrokot smilšu kastes konstrukciju no smiltīm, kas atrodas apkārt smilšu kastes konstrukcijai, iztīra smilšu kasti (piem., no koku saknēm, sadzīves un organiskiem atkritumiem utt.):
13.1.  pirmā smilšu papildināšanas reize no 01.aprīļa. līdz 15.maijam (ja ir atbilstoši laikapstākļi, atbilstoši Pasūtītāja uzdevumam, pirmā smilšu papildināšanas reize var notikt aptuveni 2 (divas) nedēļas ātrāk); 
13.2. otrā smilšu papildināšanas reize no 01.jūlija līdz 31.jūlijam (vai atbilstoši Pasūtītāja uzdevumam, laika periods var tikt mainīts par aptuveni 2 (divām) nedēļām), pēc nepieciešamības.
14. Pretendentam ir jādrošina Laukumu seguma kopšanas/tīrīšanas atjaunošanas darbi, laika posmā no 01.aprīļa līdz 30.maijam: 
14.1. mākslīgā seguma (zāliena, gumijas flīžu un vienlaidus gumijoto) kopšanas/tīrīšanas darbus, pēc nepieciešamības;
14.2. veic Laukumu smilšu seguma atjaunošanas un papildināšanas darbus, pēc nepieciešamības;
14.3. Pretendentam ir jāveic sporta laukumu spēļu līniju atjaunošanas darbi sporta laukumos, pēc nepieciešamības, saskaņā ar Pasūtītāja norādījumiem.
15. Pakalpojumu izpildei Pretendents piesaista darbiniekus, kas pārzina spēļu un rekreācijas ierīču darbības principus un tehnisko uzbūvi, kā arī pārzina spēkā esošo drošības standartu prasības.
16. Pretendents pakalpojuma izpildē, piemēram, kad nepieciešams veikt spēļu vai vingrošanas elementa nomaiņu pret līdzvērtīgu, vai papildināt laukumā esošos elementus, piesaistītu sertificētu spēļu laukumu inspektoru.
17. Pakalpojuma izpilde tiek veikta saskaņā ar Pretendenta vienības izcenojumiem, kas noteikti iepirkuma Nr. CAIP 2024/140 nolikuma 3. pielikumā “Finanšu piedāvājums/indikatīvo remontdarbu tāme” (turpmāk – 3. pielikums).
18. Pretendents, norādot vienības izcenojumus Piedāvājumā, garantē, ka norādītie vienības izcenojumi 3. pielikumā ir nemainīgi visā Līguma darbības laikā, neatkarīgi no laukuma atrašanās vietas un citiem aspektiem.
19. Nolikuma 3. pielikumā minētie darbu veidi Pakalpojuma sniegšanas ietvaros ir uzskatāmi par prognozējamiem, nevis šobrīd reāli nepieciešamiem, respektīvi – minēti ir raksturīgākie rotaļu ierīču bojājumu un remonta veidi, balstoties uz doto brīdi esošajos spēļu un rekreācijas laukumos iepriekš konstatētajiem defektiem un bojājumiem, taču, ne visi iespējamie un prognozējamie remontdarbu veidi minētajos spēļu un rekreācijas laukumos.
20. [bookmark: _Hlk84948585]Par darbu veidiem, kas ir iepriekš paredzēti un minēti 3. pielikumā, kā arī par tiem darbu veidiem, kas nav iepriekš paredzēti, Pretendents informē Pasūtītāju, kā arī veic darbus tikai pēc saskaņošanas ar Pasūtītāja atbildīgo darbinieku par Līguma izpildi.
21. Veicot jebkurus rotaļu laukuma, ierīču un aprīkojuma remontdarbus, Pretendents ievēro visus spēļu un rekreācijas laukuma, ierīču un aprīkojuma ražotāja norādījumus par attiecīgo elementu izbūvi un montāžu. 
22. Pakalpojuma ietvaros veicot spēļu un rekreācijas laukuma, ierīču un aprīkojuma remontdarbus, iespēju robežās ir jāizmanto attiecīgā spēļu un rekreācijas ierīču ražotāja un attiecīgās rotaļu sērijas oriģinālās rezerves detaļas.
23. Ja Pakalpojuma izpildē nav iespējams izmantot spēļu un rekreācijas ierīču ražotāja oriģinālās rezerves detaļas, Pretendents par to informē Pasūtītāju un piedāvā alternatīvas cita ražotāja rezerves detaļas, kas pilda analogu funkciju kā bojātās spēļu un rekreācijas ierīču detaļas, kā arī nodrošina, ka alternatīvās rezerves detaļas nemaina kopējo spēļu un rekreācijas elementa sākotnējo vizuālo noformējumu, tematiku un funkcionalitāti.
24. Pretendents apliecina, ka pēc jebkuriem remontdarbiem, detaļu nomaiņas vai atjaunošanas iekārtas atbilst standarta LVS EN 1176 “Spēļu laukumu aprīkojums un pārklājums”,  LVS EN 1177 “Triecienus slāpējošā spēļu laukumu virsmas. Kritiskā krišanas augstuma noteikšana” (vai ekvivalenta standarta) un Noteikumu drošuma prasībām.
25. Pakalpojuma ietvaros sniegto spēļu un rekreācijas laukumu, ierīču un aprīkojuma remontdarbu garantijas laiks tiek noteikts saskaņā ar spēļu un/ vai rekreācijas ierīču ražotāja noteikto garantijas laiku, bet, ne mazāks kā 24 mēneši.
26. Garantijas perioda sākums tiek fiksēts ar darbu pieņemšanas – nodošanas akta parakstīšanu.
27. Pakalpojuma garantijas periodā Pretendents par saviem līdzekļiem novērš visus radušos bojājumus, kas saistīti ar nekvalitatīvām rezerves detaļām vai darbu nekvalitatīvu izpildi. Garantijas periodā atklāto defektu novēršanas laiks – ne ilgāk kā 5 (piecu) darba dienu laikā.
28. Darbu pieņemšanas – nodošanas akts par veiktajiem darbiem iepriekšējā mēnesī Pasūtītājam uz saskaņošanu jāiesniedz ne vēlāk kā līdz nākamā mēneša 7. datumam, pievienojot fotofiksācijas pirms un pēc veiktajiem darbiem.
29. Pretendentam darbu saskaņošanas akti par nākamo mēnesi jāiesniedz līdz tekošā mēneša 25.datumam.
30. Pretendentam, līguma darbības laikā, jābūt spēkā esošai civiltiesiskai apdrošināšanai, kas sedz zaudējumus trešajai personai, ja polises īpašnieks bez iepriekšēja nodoma vai neuzmanības dēļ nodara kaitējumu tās veselībai/dzīvībai vai īpašumam.


                                                             



	

	Pretendenta likumiskā vai pilnvarotā pārstāvja amats, vārds, uzvārds un paraksts* un datums*



*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu


Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar elektronisko parakstu (bez droša e-paraksta)

